Program Feuerstein pentru adolescenți 16-18 ani - Vineri, 15:30-17:00
2025-09-19 15:30 - 17:00, 2025-09-26 15:30 - 17:00 (Europe/Bucharest) | Sediu Otilia Todor Academy – Centrul de excelență Feuerstein din România, Str. Nicolae Bălcescu nr. 56, etaj 1, Brașov (acces prin curtea corpului K al Universității Transilvania Brașov), Brașov, Brașov, 500019, Romania
Între 16 și 18 ani, adolescenții se află într-un moment definitoriu al vieții lor: construcția identității personale, afirmarea valorilor proprii și luarea deciziilor care le influențează parcursul academic și profesional. La acest nivel de dezvoltare, gândirea abstractă, analiza critică, planificarea, autocontrolul și capacitatea de autoreglare emoțională devin abilități-cheie pentru succesul viitor. Din punct de vedere neurobiologic, adolescența este marcată de dezechilibre hormonale și remodelări cerebrale semnificative, în special în zona cortexului prefrontal, responsabilă de luarea deciziilor, controlul impulsurilor și evaluarea consecințelor. Acest dezechilibru temporar între „centrul emoțional” (amigdala) și „centrul rațional” (cortexul prefrontal) explică reactivitatea emoțională crescută, dificultățile în tolerarea frustrării și instabilitatea decizională, atât de frecvente la această vârstă.

Metoda Feuerstein răspunde exact acestor nevoi prin exerciții cognitive mediate ce dezvoltă metacogniția, gândirea planificată, capacitatea de analiză logică și integrarea feedbackului. Lucrăm asupra consolidării proceselor cognitive superioare (raționament, sinteză, abstractizare, anticipare), esențiale în pregătirea pentru examenele de admitere și tranziția spre viața adultă. În paralel, adolescenții învață cum să gestioneze emoțiile dificile, să-și reducă reactivitatea, să-și dezvolte o strategie personală de autoreglare și asumare. Programele sunt construite într-un cadru terapeutic integrat, în care tehnicile de psihoterapie cognitiv-comportamentală (CBT) și terapia bazată pe procese (PBT) susțin intervenția cognitivă oferită de Metoda Feuerstein.

Participarea la Programul Feuerstein pentru adolescenți 16-18 ani include 1-2 întâlniri săptămânale, la alegere dintre variantele de mai jos:

Vineri, 15:30-17:00

Luni, 19:30-21:00

După înscrierea în formular, revenim către tine cu informațiile necesare.

Înscriere

Program Feuerstein pentru adolescenți 16-18 ani - Luni, 19:30-21:00
2025-09-22 19:30 - 21:00, 2025-09-29 19:30 - 21:00
